***እንታይ ይበሃል ኣሎ?***

*ዓመተ 2018 ንዓሰርተታት ዓመታት ኣብ ልዕሊ ኤርትራን ህዝባን ተጠጂኡ ዝመጸጸ ውዲታት ዝጎሓፈት ዓመት እያ። በቲ ካልኣይ መልክዓ ድማ ቃልስን ሓቅነት ሃገርን ህዝብን ኤርትራ ዝመስከረት ክትከውን ከላ፡ ንጠጃእትን ለወስትን ዘይወሓጥ ከብዶም ዝኹምትር ግለት ኣጒሲማ፡ ከይፈተዉ ክውሕጥዎ ዝገበረት እያ። እቶም ብቕርሕንቲ ዝሓረሩ ክልል መራሕቲ ትግራይ እንታይ ይብሉ ኣለዉ?* ***(1)*** *ኤርትራ መዘወሪ (እስተርሶ) መርከብ ዞባ ቀርኒ ኣፍሪቃ ተቋጻጺራቶ፡ ጽባሕ ክትወረና እያ እናበሉ ለይትን መዓልትን ተሓዋዊሱዎም ይዓፍሩ ኣለዉ። (ህ.ግ. ዝመሃሮም ቁዱስ ኣስተምህሮ ፈተና ስለ ዘይሓለፉ ተገልቢጦም መምህሮም ይኸሱ)።* ***(2)*** *ፕ/ኢሰያስ ንኽልልና ነጢሩ ናብ ኢትዮጵያ ዝመላለስ ዘሎ ህዝቢ ትግራይ ንምጥፋእ ንዶ/ኣቢይ መምርሒታት ንምሃብ’ዩ ብዝብል ሓሶታት ንህዝባ ተ-ጠ-ን--ቀ-ቕ ዝብል መልእኽትታት ከተተሓላልፍ ትርከብ፡ (ህ.ግ. መድሕን ህዝቢ ትግራይ ምዃኑ ኪሒዳ ጸረ ህዝቢ ኤርትራ ከተዕጥቖ ተሸባሸብ ትብል ኣላ)።*  ***(3)*** *መንግስቲ ኤርትራ ህዝቢ ንህዝቢ ከይራኸብ ዛላምበሳን መረብን ከይነገረና ዓጽዩዎ፡ እዚ ከኣ ጸረ-ሰላም ስጉምቲ እዩ ክብሉ’ውን ኣይሓፈሩን። (ጃንዳ ሰላም ትብል ቃል ስማ ድኣንበር ኣምራ ኣይትፈልጣን እያ እዚ ኩሉ ከርተት ኣብ ገድሊ ኮንቶ ምህርቲ)።* ***(4)*** *ምስ ናይ ጀነራል ስብሓት ዘጋጠመ ሓደጋ ኣተሓሒዝካ ዝውረ ዘሎ ፈጠራታት፡ መንግስቲ ሻዕብያ ኣብ ውሽጡ ተባላሊዑ እዩ ዝብልውን እዋናዊ ናይ ጃንዳ ቀዳማይ ኣጀንዳ ኮይኑ ኣሎ። ብኡ መሰረት ነቶም ቁማር ትጻወተሎም ዘላ ተምበርከኽቲ ናይ ሓቢርና ንጥፋእ ሞራል ኣብ ምስናቖም ትርከብ። (እቲ ዱኹም ባህርያታ ንህዝቢ ኤርትራ ኣብ ምጥርጣር ከተእትዎ ምሕሳባ፡ ታሪኽ ህዝቢ ኤርትራ ኣብ ግዜ ዝተፈላለዩ ገዛእቲ ዘመስከሮ ሓድነት ብናይ ጃንዳ ፕሮፖጋንዳ ክሰናኸል እላ ምሕሳባ)፡* ***(5)*** *እቲ ዝገደደ ንህዝቢ ትግራይ ይውክል እየ እናበለት፡ ናብ ከወጾ ዘይክእል ሓደጋ ንምእታዉ ኣብ ፎቖዶ ኣደባባይ እናወጸ ጸረ ደሞክራሲያዊ መስርሕ መንግስቲ ኢትዮጵያ ውሕዉሕ ከተብሎን፡ ዘረፍትን ቀተልቲ ህዝብታት ኢትዮጵያ ብገበን ዝኽሰሱ ገበነኛታት ኣሕሊፋ ከይትህብ ምዕቋቦም’ዩ። (ኩሎም ሰረቕትን ቀተልትን ስለ ዝኾኑ ከመይ ገራ ክትህብ)።*

***እዘን ኣብ ፈቖዶ እንዳቡናትን ባራትን ክፍኣትን ሓሶትን ከውሕጣን ክተፍኣን ዝውዕላ ዕሱባት’ከ ዕላለን ከመይ ኣሎ?***  *ደድሕሪ ኣድጊ ዝኸደ ጥራጥ ኣድጊ ለመደ ከምዝበሃል እዘን ካብ ሃገር ሓኪለን ብስም ተቛውሞ ዝፍለጣ ንድምጺ ወያኔ ክኾሓሕላን ከጸብቓን ጸሓይ ትዓርበን ዘላ፡ ዘሔጉስ ወረ እናበላ፡ (1) መንግስቲ ኢሰያስ ሰዓቱ ኣኺሉ፡ ናይ ለውጢ ሓይልታት ዓወተን ዝብሰረሉ ግዜ በቂዔን ዝብል ዕዉር ዘመተ ክፍብርኻ ይውዕላ። (ፖሎቲካዊ ማዕበል ንወያኔ ኣብይ ገጹ ይጸፍዓ ከምዘሎ ኣይተሶቅረንን)። (2) ከምቲ ልሙድ ሓሶተን ኢሰያስ ንሚኒስተር እገለ ኣሲሩዎ፡ ንሚኒስተር እገለ ደጊሙዎ፡ እናበላ ክኣስራን ክፈርዳን ነብሰንን ሰዓብተንን ኣብ ሰበባ ሓሶት ክሕንብሳ ይውዕላ ኣለዋ። (ዝዛረብኦ ካብ ኮፍ ዝበልኦ ከይተስኣ ዝፈሽል ሓሶት) (3) እተን ብወያኔን ካልኦት ጸረ ህዝቢ ኤርትራ ዝኾና ሃገራትን ማሕበራትን ዝምወላ ሚድያታት፡ ከም በዓል ኣሰና ዝኣመሰላ ርስሓት ወያኔ ክሓጽባ ዝውዕላ መንፈሶምን ግብሮምን ካብ ሃገር ዘልገሱ እናዓደማ ካብ ሳዕሳዕካስ ተቛጻጸ ዝብልሃቱ ወፍሪ ጸለመ ከጋውሓ መጣጥሒ መነባብሩኤን ገረንኦ ኣለዋ። (ናይ ዓለም ዓበይቲ ማዕከናት ዜና ትሪልዮናት ወጻኢ ጌረን ንመዋእል ዘካየድኦ ወፍሪ ጸለመ እናተሳዕረስ፡ እዘን ብወገናዊ ቅርሕንቲ ዝተጨማለቃ መርበብ ሃሱሳት ዝዝርግሕኦ መርዚ ዘይርዳእ ኤርትራዊ ክህሉ ኣይክእልን)።*

*ህዝቢ ኤርትራ ነቲ ንመዋእል ዘጥረዮን ዝውንኖን ክብርታት፡ ቀሺ ይስበኽ ፕሮፈሶር ይመድር ኣብ ዋጋ ዕዳጋ ዘእቱ ኣይኮነን። ብእምነቱ ዝኾርዕ፡ ብባህሉ ዝሙጎስ፡ ብሓድነቱ ዝቕንኣሉ፡ ብለውሃቱ ዝምስከረሉ፡ ፍቕሪ ዝሕላገቱ ህዝቢ ከም ምዃኑ መጠን፡ ስርናይ ገዲፉ ከርዳድ ኣይመርጽን እዩ።*

*ነባሪ ዝኽሪ ንሰማእታትና ዝለዓለ ሞጎስ ንምክልኻል ሓይልታትና ዓወት ንሓፋሽ ገብረንጉስ መስመር*